
REPUBLIKA HRVATSKA						
TRGOVAČKI SUD U SPLITU
Split, Sukoišanska 6		
				
R E P U B L I K A   H R V A T S K A


R J E Š E N J E 


	Trgovački sud u Splitu, po sudskom savjetniku Jadranku Basiću, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24B, OIB: 85821130368, za provedbu skraćenog stečajnog postupka nad dužnikom BASILICA d.o.o., OIB: 00703948250, Split, Antuna Mihanovića 50 B, dana 7. studenog 2017. godine

r i j e š i o    j e
Odbacuje se zahtjev Financijske agencije  – Regionalni centar Split za provedbu skraćenog stečajnog postupka nad dužnikom BASILICA d.o.o., OIB: 00703948250, Split, Antuna Mihanovića 50 B.

		Obrazloženje
Dana 17. listopada 2017. godine kod ovog suda zaprimljen je zahtjev Financijske agencije, Regionalnog centra Split, za provedbu skraćenog stečajnog postupka nad dužnikom BASILICA d.o.o., OIB: 00703948250, Split, Antuna Mihanovića 50 B. U zahtjevu se navodi da dužnik na dan 06. listopada 2016. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 6.079,25 kn te da nema zaposlenih.
	Dana 6. studenog 2017. godine kod ovog suda zaprimljena je potvrda Financijske agencije o neizvršenim osnovama za plaćanje iz koje proizlazi da dužnik BASILICA d.o.o., OIB: 00703948250, Split, Antuna Mihanovića 50 B, u Očevidniku redoslijeda osnova za plaćanje na dan 26. listopada 2017. godine ima evidentirane neizvršene osnove za plaćanje u neprekinutom razdoblju od 0 dana.
Kako je dužnik do odluke o zahtjevu predlagatelja za provedbom skraćenog stečajnog postupka postao sposoban za plaćanje, to u smislu odredbi čl. 5. i 428. SZ-a nema uvjeta za provođenje stečajnog postupka.
Slijedom navedenog, odlučeno je kao u izreci ovog rješenja.


U Splitu, 05. travnja 2017. godine

SUDSKI SAVJETNIK
								             Jadranko Basić, v.r. 
Za točnost otpravka – ovlašteni službenik
Ana Maria Trbulin

						
POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka. O žalbi odlučuje sudac pojedinac ovog suda. O žalbi protiv odluke suca u prvom stupnju odlučuje Visoki trgovački sud Republike Hrvatske. 

